百香诗·琴
作者：郭居敬
朝代：元

高山影里希音远，流水声中古调长。可惜世无钟子期，焦桐空带爨烟香。柳荫深深日正长，不知谁向静中忙。几回落于晴窗午，吟梦惊回春草香。退笔成堆可冢藏，半生辛苦学钟王。君看窗外寒池水，暖日浓薰气墨香。梯云来自广寒乡，拔后霜毫锐似铓。留与谪仙题品用，沉香亭北牡丹香。流水无声空浩渺，远山有色甚微茫。毫端别有春风处，倚竹梅花带月香。十八公生万仞岗，灰心火月利文房。陶泓池畔玄云起，犹带徂徕风雪香。买得昆山玉一方，吟边磨琢岁华长。夜来宝匣忘收闭，一点飞红清墨香。赋就三都穷价直，楼修五凤擅文章。都缘白似梅花好，写出新吟字字香。石丈经旬卧笔床，紫云涤净玉生光。烟波流入长江去，薰透鱼龙国里香。一片齐纨白似霜，团团明月出东方。池亭宴坐轻摇处，引得荷风掠面香。双股尖齐燕尾长，良工磨削白如霜。晓庭剪断梨花□，带得一些春露香。一棹翩翩活计长，五湖四海是家乡。朝来撑出柳阴去，冲落江花带雨香。蕲竹新栽尺许长，月明三弄据胡床。一声风引云端去，吹落梅花只欠香。院宇沉沉秋气凉，重帘低下护清光。夜深忽报书生喜，红绽釭花一蕊香。红影摇摇白玉堂，寸心只愿照逃亡。翰林记得皈来晚，荣赐金莲一炬香。百炼千磨日色光，世间妍丑不韬藏。含章檐下东风里，曾照梅花五出香。勾引游人入醉乡，风中摇曳自飞忙。一竿斜出高楼外，大字矜夸竹叶香。燕赵佳人独擅场，临鸾梳掠细端相。歌唇点破樱珠艳，笑脸□开杏蕊香。清如翡翠帘前雪，白似鸳鸯瓦上霜。镜里妆成花□艳，指尖勾破玉生香。天渊上下任行藏，岁旱为霖泽八荒。领下珠光金甲冷，潭心日暖玉涎香。龙池飞去快腾骧，上应房星一点光。千里归来天未晚，满身云湿五花香。同队嬉游一镜塘，往来戏弄碧波光。不知谁洗芸窗砚，吞得胸中墨水香。万里云衢羽□长，寒潭影落两三行。江南满目烟波阔，处处西风菰米香。宛转歌喉春昼长，高迁乔木占风光。朝来飞入花深处，露滴金衣点点香。阴落东风又海棠，重来营垒语雕梁。小池水涨芹芽知，衔得春泥一点香。东风花国是吾乡，一点春心日日忙。昨夜牡丹丛里宿，满庭风露梦魂香。日暖西园队队忙，闲随胡蝶度邻墙。几回飞向吟窗过，花外风来带蜜香。西域星槎远取将，青门五色想难方。金刀切落水花冷，沁透相如渴脉香。绿阴亭上午风凉，旋摘枝头荐酒觞。颗颗登盘青玉瑩，金盆沉浸井泉香。纷纷青果荔枝乡，八月寒风九月霜。莫怪渔樵轻弃掷，未知回味齿牙香。南海单传辟瘴方，朝朝咀嚼润枯肠。绿藤翠叶明人眼，白玉盘中玛瑙香。东风买勇武夷乡，抽出先春第一枪。战退眠魔无避处，瓦瓯汹涌雪涛香。江头杜老典衣醉，垆畔吴姬唤客尝。拍拍满怀春意足，真珠红滴小槽香。千古芳名出洛阳，身居花国合称王。玉栏干外东风软，日映红云一朵香。红灯烁烁映春光，绿叶团团近画廊。青琐仙郎一题品，至今翰墨尚遗香。高烧银烛照红妆，不与花神入睡乡。外酒未醒春思重，君王带笑坐沉香。亭亭画架倚东墙，叶引芳条近绿杨。帘额低垂春昼永，一庭红雪暖气香。细细鳞鳞引蔓长，暖风帘幕燕飞忙。吟边多谢司花女，新织一机黄锦香。皎如玉树出雕墙，好举清樽为洗妆。寂寞一枝春雨里，马嵬坡下返魂香。蜂蝶纷纷过短墙，千枝万蕊占年芳。仙花自与凡花别，流出武陵春水香。雪落纷纷莫比方，吟边输与谢家娘。春春三月金陵市，可爱春风满店香。颗颗铺排翠叶光，春回合浦价难量。晓来三□花间露，犹带鲛人泣泪香。源头活水满方塘，净植亭亭异众芳。世上已无周茂叔，不知今日为谁香。谁剪仙花四出黄，枝枝叶叶翠交相。世人若把黄金比，只恐黄金不解香。荷芰衰零菊未黄，婆娑一树影蟾光。春园红紫知多少，无比西风半点香。楚臣孤苦空醒眼，晋令疏狂已醉乡。除却两翁知己外，只今谁复爱秋香。满畦清气逼炎荒，翠叶参差玉蕊光。平夜纱厨凉似水，薰人吟梦不胜香。东风蕴藉学张良，画出章台翠叶长。好看晓烟轻湿处，胜如镜里麝煤香。团团万选贴波光，个个天成胜孔方。买断西湖风与月，更无铜臭只闻香。问酒村中酣雨意，题诗园里闹晴光。绿纱捻作柔条细，绛蜡融成艳蕾香。棱棱剑叶翠尖长，生长云根野水傍。一点骚魂清万古，山灵未许閟幽香。小小兰舟载艳妆，琵琶声里水风凉。玉纤折断红云朵，日暮归来满袖香。铁枝列戟出苔墙，玉蕊含春破晓霜。如是朝来吟案上，寒风一点入诗香。妆点秋容出粉墙，碧云四畔拥花房。真妃酒困胭脂重，织女机寒蜀锦香。不分沉香睡海棠，也来涂抹入时妆。樽前且对红裙醉，诗底休吟白雪香。金井梧桐一叶黄，亭亭玉树映秋光。马嵬坡下人千古，幻出当时粉面香。风暖瑶亭春昼长，天然国色异群芳。广寒宫里嫦娥面，肯□燕脂半点香。玉骨冰肌压众芳，鹅溪半幅贮春光。黄昏月淡霜风紧，只欠窗前影与香。雪里相逢笑一场，淡妆不爱爱浓妆。时人只羡朱颜好，不道春风减却香。霜叶枯枝未退黄，繁开满树动春阳。碧纱窗外移红影，暖日薰人鼻观香。岁晚山空伯仲行，梅花洁白竹青苍。冰霜节操凌云气，肯授秦封雨露香。清似夷齐立首阳，平生高卧傲风霜。若教汗简修青史，多少人留姓字香。美玉精神鹤膝长，冰霜国里破天荒。魁名且占群芳上，异日调和鼎鼐香。西风夹雪过南荒，欲落东篱深处藏。谁料朝来三径里，花神幻化作秋香。剪彩为花花异常，枝枝点缀作春光。都缘不惹闲蜂蝶，胜似浮花浪蕊香。开时浑不待春光，一蕊银釭冷焰长。檐影无风深处静，不愁蜂蝶暗偷香。月来花底弄清光，半上窗纱半短墙。宴坐瑶台春夜永，看来端的胜花香。满林碎锦染新霜，几片飞来入画廊。曾与深宫寄愁怨，御沟流出一联香。毡似青青带似长，丛丛秀色泛烟光。春风吹醒西堂梦，留得诗名万古香。采采奇芳映绣裳，三三五五蹈青阳。全筹赢得金钗去，一路春风语笑香。土花著雨自苍苍，渐染新痕上画廊。好是东风三月暮，落红绣出翠纹香。柳花飞雪落寒塘，幻出浮生泛水光。好与三千汉宫女，晓妆齐贴翠钿香。粼粼鸭绿飏清光，日夜朝来有底忙。好有金鳞乘浪暖，桃花流出禹门香。酥润花枝垂苑囿，珠生荷叶满池塘。金人掌上秋宵冷，留与君王饮玉香。不学金猊置画堂，仙家顿放水中央。寒烟漠漠霜风里，只□梅花一瓣香。一规蟾魄出天汉，万里山河一色光。笑饮西楼清不寐，玉杯影里桂花香。梦断瑶台夜未央，檐声滴滴下空廊。杏园明月堪惆怅，零落燕胎满地香。傍柳随花笑几场，管弦声里度韶光。尘随金勒□□细，风飏罗衣缕缕香。瑶台深处引壶觞，一刻千金玉漏长。醉倚东风眠未得，满庭明月浸花香。绿叶分阴覆画廊，西园雨后蝶蜂忙。千红万紫消磨尽，犹有荼醾一注香。樽前一醉绮罗乡，杜宇声中几断肠。燕蹴飞花红雨落，马嘶芳草绿云香。深院沉沉午漏长，画栏西畔看鸳鸯。小池水满薰风细，已有新荷一叶香。炎炎红镜出东方，绿树阴浓白昼长。山酒一樽棋一局，好风隔竹度茶香。半痕淡月弄清光，几信微风合嫩凉。菊圃未开三径艳，桂林先放一枝香。一冬天气暖无霜，欹枕山楼客□乡。睡又不成吟又懒，溪风吹送野梅香。寂寂蓬门雪夜长，一炉柴火辟寒光。果盆饤蔟山橙小，瓦瓮新篘浊酒香。读遍南华夜更长，竹炉火暖酒如汤。一时诗思清人骨，窗外梅花浸月香。一径逶迤碧草长，短筇随处看岚光。春风颇解诗人意，时送幽花一阵香。呕出心肝只恁狂，清风明月满奚囊。他年会遇君王颜，题在金屏家家香。十八燕姬宫样妆，缓歌金缕宴华堂。桃花扇底春风暖，一点梁尘落酒香。雪作春衣霞作裳，远山淡淡浸波光。绿窗睡起新梳掠，斜插梅花一剪香。寂历蓬门春日长，奉姑辛苦事蚕桑。自甘镜里冰霜影，不带人间脂粉香。独坐纱窗别恨长，几回偷滴断鸾肠。黄昏门掩梨花雨，界破残妆一线香。一年生计一春忙，男力锄禾女采桑。粒粒盘中云子白，丝丝机上雪纨香。自裁竹笛取宫商，牛背闲吹过夕阳。几度草坡春梦觉，满身带得野花香。小小扁舟一叶长，平生活计水云乡。夜寒独拥蓑衣睡，风送溪花入梦香。清晨腰斧白云乡，山路萧萧落叶黄。折得梅花皈去晚，担头斜插一枝香。扫除炎暑作清凉，意气飘飘远奉扬。几度广寒宫里过，桂花吹动满天香。花底经论孰主张，千红万紫竞低昂。洛阳城里春三月，薰透东风处处香。万里遥山翠色藏，玉为茅舍粉为墙。无端堆积前村里，减却梅花一半香。天上嫦娥试晚妆，团团一镜照清光。蟾宫果有长生药，乞与诗人一粒香。